

**LIETUVOS RESPUBLIKOS ŠVIETIMO, MOKSLO IR SPORTO MINISTRAS**

**ĮSAKYMAS**

**DĖL ŠVIETIMO IR MOKSLO MINISTRO 2010 M. KOVO 10 D. ĮSAKYMO**

**NR. V-319 „DĖL STUDIJŲ SISTEMOS SANDAROS KLASIFIKATORIAUS PATVIRTINIMO“ PAKEITIMO**

2021 m. birželio 2 d. Nr. V-982

Vilnius

P a k e i č i u Lietuvos Respublikos švietimo ir mokslo ministro 2010 m. kovo 10 d. įsakymą Nr. V-319 „Dėl Studijų sistemos sandaros klasifikatoriaus patvirtinimo“:

1. Pakeičiu nurodytą įsakymą ir jį išdėstau nauja redakcija (Studijų sistemos sandaros klasifikatorius nauja redakcija nedėstomas):

**„LIETUVOS RESPUBLIKOS ŠVIETIMO, MOKSLO IR SPORTO**

**MINISTRAS**

**ĮSAKYMAS**

**DĖL STUDIJŲ SISTEMOS SANDAROS KLASIFIKATORIAUS PATVIRTINIMO**

Vadovaudamasis Lietuvos Respublikos valstybės informacinių išteklių valdymo įstatymo 15 straipsnio 8 dalimi ir Švietimo ir mokslo srities registrams ir informacinėms sistemoms būdingų klasifikatorių kūrimo, tvarkymo ir naudojimo taisyklių, patvirtintų Lietuvos Respublikos švietimo ir mokslo ministro 2014 m. gruodžio 22 d. įsakymu Nr. V-1233 „Dėl Švietimo ir mokslo srities registrams ir informacinėms sistemoms būdingų klasifikatorių kūrimo, tvarkymo ir naudojimo taisyklių patvirtinimo“, 12 punktu,

t v i r t i n u Studijų sistemos sandaros klasifikatorių (pridedama).“

2. Pakeičiu nurodytu įsakymu patvirtintą Studijų sistemos sandaros klasifikatorių ir papildau lentelę ,,Klasifikatoriaus reikšmės“ 7 punktu:

2.1. pakeičiu tvirtinimo žymą ir ją išdėstau taip:

„PATVIRTINTA

Lietuvos Respublikos švietimo, mokslo ir sporto ministro

2010 m. kovo 10 d. įsakymu Nr. V-319

(Lietuvos Respublikos švietimo, mokslo ir sporto ministro

2017 m. spalio 11 d. įsakymo Nr. V-775 redakcija)“;

2.2. papildau 7 punktu:

|  |  |  |  |  |
| --- | --- | --- | --- | --- |
| „7. | 15 | Trumposios studijos | Short qualification studies | Aukštojo mokslo studijų pakopa profesinei kvalifikacijai pagal Lietuvos kvalifikacijų sandaros penktąjį lygį įgyti (Lietuvos Respublikos mokslo ir studijų įstatymo 4 straipsnio 29 dalis)“. |

Švietimo, mokslo ir sporto ministrė Jurgita Šiugždinienė